b'\n_START_ARTICLE_\nFriedrich Kellner\n_START_PARAGRAPH_\nAugust Friedrich Kellner (1. februar 1885 \xe2\x80\x93 4. november 1970) var en tysk embedsmand (dommerfuldm\xc3\xa6gtig) som arbejdede i Mainz samt Laubach-Hessen._NEWLINE_Under F\xc3\xb8rste Verdenskrig gjorde Kellner tjeneste som infanterist i et hessisk regiment. Efter krigen blev han politisk aktiv i det Tyske Socialdemokratiske Parti (SDP), som var det ledende parti i den kortlivede Weimarrepublik._NEWLINE_Kellner var aktiv i kampagner mod Adolf Hitler og nazisterne. Ved Anden Verdenskrigs udbrud p\xc3\xa5begyndte Kellner en dagbog, hvori han nedf\xc3\xa6ldede sine iagttagelser af det nazistiske styre. Han gav sin dagbog titlen Mein Widerstand (Min modstand)._NEWLINE_Efter krigen sad Kellner i flere afnazificeringsr\xc3\xa5d og hjalp til i forhold til genetableringen af det Socialdemokratiske Parti._NEWLINE_Han gav sin dagbog til sit amerikanske barnebarn i 1968 med henblik p\xc3\xa5 at f\xc3\xa5 dagbogen oversat til engelsk, s\xc3\xa5 den kunne f\xc3\xa5 et bredere publikum.Han forklarede at grunden til at han skrev dagbogen var at:_NEWLINE_"Jeg kunne ikke bek\xc3\xa6mpe Nazisterne i nuet, eftersom de havde magten til at stilne min stemme, s\xc3\xa5 jeg besluttede mig for at bek\xc3\xa6mpe dem i fremtiden. Jeg ville give kommende generationer et v\xc3\xa5ben mod enhver genkomst af s\xc3\xa5dant et onde. Min \xc3\xb8jenvidne beretning ville berette om de barbariske handlinger og ogs\xc3\xa5 m\xc3\xa5den hvorp\xc3\xa5 disse kunne stoppes".'